บาทเปิด 34.70 บาทต่อดอลลาร์ แข็งค่าเล็กน้อย
เงินบาทเปิดตลาด 34.70 บาทต่อดอลลาร์ แข็งค่าเล็กน้อย ให้กรอบเคลื่อนไหววันนี้ 34.60-34.75บาทต่อดอลลาร์
13 พ.ค. 2565

เมื่อวันที่ 13 พ.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.70 บาท/ดอลลาร์ ปรับตัวแข็งค่าเล็กน้อยจากปิดตลาดช่วงเย็นวานนี้ที่ระดับ 34.74 บาท/ดอลลาร์ หลังดอลลาร์ย่อตัวลงตามอัตราบอนด์ยีลด์ปรับตัวลดลงอย่างไรก็ตาม ตลาดยังมีความกังวลเรื่องการปรับขึ้นอัตราดอกเบี้ยของคณะกรรมการนโยบายการเงินของธนาคารกลางสหรัฐ (FOMC) หลังตัวเลขเงินเฟ้อของสหรัฐในเดือน เม.ย.65 ยังทรงตัวในระดับสูง นอกจากนี้ยังมีปัจจัยอื่นๆ ได้แก่ สถานการณ์ความขัดแย้งระหว่างรัสเซียกับยูเครน การปรับตัวลดลงของดัชนีตลาดหุ้นทั่วโลก การปรับตัวลดลงของค่าเงินคริปโทเคอร์เรนซี"บาทแข็งค่าเล็กน้อยจากเย็นวานนี้ แต่ระหว่างวันคาดว่าจะมี Flow ไหลออกจากผู้นำเข้าทองคำ หลังราคาทองลดลงมากซึ่งเป็นแรงต้านไม่ให้บาทแข็งค่าไปมาก" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.60 - 34.75 บาท/ดอลลาร์